— 226 — 
Archipelago aleutico e. c. in insula Atcha et Una- 
laschka, deinde in insula Kadjak, porro in peninsula 
Alaschka, nec non prope Camtschatcam, sicuti in ma- 
ris Ochotensis (Middendorff) et in Sinus mandschu- 
rensis (Schrenck) insularamque Curilarum oris plus 
minusve frequenter, interdum magnis turmis sociatim, 
sed aliis Alcidis haud associus, vivit. In Japoniae oris 
teste Pallasio et Couesio pariter invenitur. Hiemali 
tempore non in partibus maxime borealibus supra dic- 
tis, sed in magis australibus tantum, secundum Vos- 
nessenskium nominatim prope insulam Atcham, Una- 
laschkam et Kadjak, deinde in peninsulae Alaschkae 
oris australibus, nec non in insulis Curilis degit; ubi 
ceterum etiam aestivali tempore minime deest. Qua 
de causa Simorhynchus cristatellus avibus adnumeran- 
dus esse videtur, quae pabuli et propagationis commo- 
dae causa ex parte tantum in regiones magis boreales 
transmigrant. Aves juniores (Alca et Uria tetracula 
Pall.), extremitates et sternum ex parte cartilaginea 
praebentes, a Vosnessenskio in insula Kadjak 18 
Juli et 4 Augusti die, in insula Atcha vero medio 
mensis Augusti reperiebantur. Aves ptilosi hiemali 
-indutas (Uriam dubiam P allasii repraesentantes)mense 
Novembre in insulis Kadjak et Unalaschka, Januario 
et Februario vero in insulis Curilis sibi comparavit. 
Autumno ceterum specimen hiemale in Camtschatka 
inferiore accepit. 
In scopulis sociatim plus minusve magna copia, nisi 
nidificat, nocturno tempore tantum degit, interdiu vero 
in mari haud procul ab oris piscari solet, minus fre- 
quenter et minus profunde tamen urinatur quam Synth- 
liboramphi. 
